Jimmy Choo kry ’n nuwe baadjie | SARIE
Jimmy Choo kry ’n nuwe baadjie	deur Elmari de Vos
Eers het Jimmy Choo Nicole Kidman gevra om die ster van hul nuwe veldtog te wees. En nou gaan bekende Britse argitekte en ontwerpers deel word van ’n veldtog om Jimmy Choo-winkels wêreldwyd ‘n nuwe voorkoms te gee, berig Vogue.
Die argitekte, David Collins Studio, is veral bekend vir die binnehuise ontwerp van die Alexander McQueen-winkels (wat die hertogin van Cambridge, Catherine se trourok ontwerp het). Hulle het ook al luukse restaurante en kroeë ontwerp. Kyk hier na hulle pragtige projekte! “Ons werk nou saam om ’n nuwe ‘argitektoniese taal’ vir Jimmy Choo te skep wat ons kliënte se ervaring in ons winkels uniek sal maak,” het Sandra aan Vogue gesê. Sy wil ’n meer ontspanne gevoel by Jimmy Choo se glansryke grasie inwerk.